 ሃሪ ፖተር 8ኛ መጽሃፍ ሊወጣ ነው 
  በቲያትር መልክ ተዘጋጅቶ ለእይታ ይበቃል  ደራሲ ጄ ኬ ሮውሊንግ፤ ሃሪ ፖተር በሚል ርዕስ በተከታታይ ስታሳትመው የቆየችው ተወዳጅ መጽሃፍ 8ኛው ክፍል ሃሪ ፖተር ኤንድ ዘ ከርስድ ቻይልድ በሚል ርዕስ በመጪው ሃምሌ ወር ለንባብ እንደሚበቃ ቢቢሲ ዘግቧል፡፡የደራሲዋ ስምንተኛ መጽሃፍ ለገበያ እንደሚበቃ ባለፈው ረቡዕ ይፋ መደረጉን ተከትሎ በመጽሃፍ ሽያጭ ሰንጠረዥ በቀዳሚነት መቀመጧ ተነግሯል፡፡ የታተመው መጽሃፍ በ29.99 ዶላር፣ በሶፍት ኮፒ የተዘጋጀው ደግሞ በ14.99 ዶላር በገበያ ላይ እንደሚውል በተነገረለት የመጽሃፉ የምረቃ ስነስርዓት ላይ የመጽሃፉ ታሪክ በቲያትር መልክ ተዘጋጅቶ በለንደኑ ፓላስ ቲያትር ለእይታ ይበቃል ተብሏል፡፡የሃሪ ፖተር የመጨረሻው ክፍል እ.ኤ.አ በ2007 ለንባብ መብቃቱ ይታወሳል፡፡